Þrennt slasaðist í árekstri í Hvalfjarðargöngunum Þrennt slasaðist , en þó ekki alvarlega , í árekstri sem varð rétt innan við syðri munna Hvalfjarðarganganna síðdegis í dag . Mbl.is greinir frá því nú klukkan 16 að samkvæmt upplýsingum lögreglunnar á höfuðborgarsvæðinu hafi fólkið verið flutt á slysadeild Sjúkrahússins og heilsugæslustöðvarinnar á Akranesi . Slysið átti sér stað um klukkan 15:20 í dag og verða göngin opnuð aftur innan skamms fyrir umferð .